CELEX: 32021R1383
Language: mt
Date: 2021-06-15 00:00:00
Title: Regolament Delegat tal-Kummissjoni (UE) 2021/1383 tal-15 ta’ Ġunju 2021 li jemenda r-Regolament Delegat (UE) 2018/990 fir-rigward tar-rekwiżiti għal assi riċevuti minn fondi tas-suq monetarju bħala parti minn ftehimiet ta’ retroriakkwist (Test b’rilevanza għaż-ŻEE)

23.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 298/1
               
            
         REGOLAMENT DELEGAT TAL-KUMMISSJONI (UE) 2021/1383
         tal-15 ta’ Ġunju 2021
         li jemenda r-Regolament Delegat (UE) 2018/990 fir-rigward tar-rekwiżiti għal assi riċevuti minn fondi tas-suq monetarju bħala parti minn ftehimiet ta’ retroriakkwist
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2017/1131 tal-Parlament Ewropew u tal-Kunsill tal-14 ta’ Ġunju 2017 dwar il-fondi tas-suq monetarju (1), u b’mod partikolari l-Artikolu 15(7) tiegħu,
         Billi:
         
                     (1)
                  
                  
                     Skont l-Artikolu 2 tar-Regolament Delegat tal-Kummissjoni (UE) 2018/990 (2) investimenti eliġibbli fi ftehimiet ta’ retroriakkwist minn maniġers ta’ fondi tas-suq monetarju huma soġġetti għal rekwiżiti kwalitattivi u kwantitattivi supplimentari, inkluż aġġustament speċifiku għall-valur ta’ assi (telf impost). Madankollu, dawk ir-rekwiżiti ma japplikawx għal tranżazzjonijiet konklużi ma’ istituzzjonijiet ta’ kreditu, ditti tal-investiment u impriżi tal-assigurazzjoni li huma stabbiliti fl-Unjoni jew li huma koperti minn deċiżjoni ta’ ekwivalenza. L-Artikolu 2(6), il-punti (a), (b) u (c) tar-Regolament Delegat (UE) 2018/990 jispeċifika l-oqfsa regolatorji rispettivi għal kull waħda minn dawk l-istituzzjonijiet finanzjarji.
                  
               
                     (2)
                  
                  
                     Sabiex jiġi żgurat li dawk l-eżenzjonijiet japplikaw biss fejn ikunu ġew adottati deċiżjonijiet ta’ ekwivalenza fir-rigward tal-pajjiżi terzi kkonċernati u biex tiġi żgurata ċ-ċertezza ġuridika fir-rigward tal-proċedura ta’ ekwivalenza applikabbli, huwa meħtieġ li jiġu speċifikati d-dispożizzjonijiet rilevanti li abbażi tagħhom għandhom jiġu adottati deċiżjonijiet ta’ ekwivalenza biex jiġu applikati dawk l-eżenzjonijiet. Huwa għalhekk meħtieġ li jiġu speċifikati l-proċeduri rilevanti għad-determinazzjoni tal-ekwivalenza tal-pajjiż terz li fih huma stabbiliti dawk l-entitajiet.
                  
               
                     (3)
                  
                  
                     Għalhekk ir-Regolament Delegat (UE) 2018/990 jenħtieġ li jiġi emendat skont dan,
                  
               ADOTTAT DAN IR-REGOLAMENT:
         
            Artikolu 1
            
               1.   Fl-Artikolu 2(6) tar-Regolament Delegat (UE) 2018/990, il-punti (a), (b) u (c) huma sostitwiti b’dan li ġej:
               
                           “(a)
                        
                        
                           istituzzjoni ta’ kreditu taħt superviżjoni skont id-Direttiva 2013/36/UE tal-Parlament Ewropew u tal-Kunsill (*1), jew istituzzjoni ta’ kreditu awtorizzata f’pajjiż terz li fir-rigward tagħha tkun ġiet adottata deċiżjoni dwar l-ekwivalenza skont l-Artikolu 114(7) tar-Regolament (UE) Nru 575/2013;
                        
                     
                           (b)
                        
                        
                           ditta tal-investiment taħt superviżjoni skont id-Direttiva 2014/65/UE tal-Parlament Ewropew u tal-Kunsill (*2), jew ditta tal-investiment awtorizzata f’pajjiż terz li fir-rigward tagħha tkun ġiet adottata deċiżjoni dwar l-ekwivalenza skont l-Artikolu 47 tar-Regolament (UE) Nru 600/2014;
                        
                     
                           (c)
                        
                        
                           impriża tal-assigurazzjoni taħt superviżjoni skont id-Direttiva 2009/138/KE tal-Parlament Ewropew u tal-Kunsill (*3), jew impriża tal-assigurazzjoni awtorizzata f’pajjiż terz li fir-rigward tagħha tkun ġiet adottata deċiżjoni dwar l-ekwivalenza skont l-Artikolu 260 ta’ dik id-Direttiva;
                        
                     
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta’ Ġunju 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 169, 30.6.2017, p. 8.
         
            (2)  Ir-Regolament Delegat tal-Kummissjoni (UE) 2018/990 tal-10 ta’ April 2018 li jemenda u jissupplimenta r-Regolament (UE) 2017/1131 tal-Parlament Ewropew u tal-Kunsill fir-rigward tat-titolizzazzjonijiet u l-karti kummerċjali garantiti b’assi (ABCPs) sempliċi, trasparenti u standardizzati (STS), ir-rekwiżiti għall-assi riċevuti bħala parti minn ftehimiet ta’ retroriakkwist u l-metodoloġiji ta’ valutazzjoni tal-kwalità tal-kreditu (ĠU L 177, 13.7.2018, p. 1).